Diari Oficial de la Generalitat Valenciana


Sumari del DOGV 8637, del 18-09-2019 (2019/8683)

RESOLUCIÓ de 10 de setembre de 2019, de la Direcció General de Salut Pública i Adiccions, per la qual es concedeixen les subvencions destinades a projectes de promoció de la salut i accés a serveis i programes de salut en poblacions que viuen en situació d'especial vulnerabilitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8683


Data del document
:   10-09-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 10 de setembre de 2019, de la Direcció General de Salut Pública i Adiccions, per la qual es concedeixen les subvencions destinades a projectes de promoció de la salut i accés a serveis i programes de salut en poblacions que viuen en situació d'especial vulnerabilitat. [2019/8683]  
De conformitat amb el que es disposa en l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades a promoure projectes relacionats amb la salut pública (DOGV 8503, 11.03.2019), l'òrgan competent per a dictar les resolucions és la titular de la direcció general amb competències en matèria de salut pública, que actua per delegació de la titular de la Conselleria de Sanitat Universal i Salut Pública.  
Per Resolució de 22 de maig de 2019, de la consellera de Sanitat Universal i Salut Pública, es convoquen subvencions destinades a projectes de promoció de la salut i accés a serveis i programes de salut en poblacions que viuen en situació d'especial vulnerabilitat (DOGV 8561, 03.06.2019).  
Per Resolució de 6 de juny de 2019, de la Direcció General de Salut Pública i Adiccions, de la Conselleria de Sanitat Universal i Salut Pública, es nomena la comissió d'avaluació d'aquesta subvenció.  
  
Amb data 12 de juliol de 2019 es publica en la seu electrònica de la Generalitat el llistat provisional d'admesos i exclosos de la comissió de valoració, i es concedeix un termini de deu dies per a l'esmena per part dels interessats.  
Havent finalitzat el termini per a l'esmena de sol·licituds, i vista la proposta d'adjudicació elevada per la comissió avaluadora, en acta de data 2 d'agost de 2019, resolc:  
  
Primer  
Concedir les subvencions a les entitats que s'assenyalen en l'annex III per a projectes de promoció de la salut i accés a serveis i programes de salut en poblacions que viuen en situació d'especial vulnerabilitat, per un import global màxim de 105.000,00- (cent cinc mil euros), amb càrrec a l'aplicació pressupostària 92.03.14.7527.303.04, línia comptable S0404000, dels pressupostos de la Generalitat per a l'any 2019.  
  
  
Segon  
S'inclou un annex I amb les entitats admeses en el procediment de concessió d'adjudicació, i un annex II amb el llistat d'entitats excloses pels motius que es mencionen en aquest.  
  
Tercer  
D'acord amb la puntuació obtinguda per les entitats que han superat la puntuació mínima que dona dret a la subvenció, s'indiquen en l'annex III les entitats amb l'import total de la subvenció concedida.  
  
  
Quart  
S'inclou en l'annex IV les subvencions denegades juntament amb el motiu de denegació.  
  
Cinqué  
S'estableix com a pla de control de l'efectiva realització de l'activitat subvencionada d'acord amb l'article 16 de l'Ordre 1/2019, la realització d'un control administratiu (estudi de la documentació programàtica i financera) de totes les subvencions concedides sobre la totalitat de la subvenció. A més a més s'exigirà, entre els mesos de gener i febrer de l'exercici pressupostari següent al pla de control, un informe sobre l'efectiva i correcta realització de l'activitat subvencionada i el compliment de la finalitat per a la qual es va concedir la subvenció.  
  
Sisé  
Qualsevol sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que permeta la seua constància. En el cas que es produïsca la renúncia d'algun dels beneficiaris a la subvenció, es procedirà d'acord amb el que s'estableix en l'article 13 de l'esmentada ordre 1/2019.  
  
Seté  
El termini i la forma de presentació de la justificació de les subvencions serà l'establit en l'article 15 de l'esmentada Ordre 1/2019.  
  
Contra la present resolució, que esgota la via administrativa, es podrà interposar recurs potestatiu de reposició en el termini d'un mes a comptar des de l'endemà de ser notificada o ser impugnats directament davant l'ordre jurisdiccional contenciós administratiu, de conformitat amb el que es disposa en l'article 123 la Llei 39/2015, d'1 d'octubre, del procediment administratiu comú de les administracions públiques.  
  
  
València, 10 de setembre de 2019.- La directora general de Salut Pública i Adiccions: Ofèlia Gimeno Forner.  
  
  
  
ANNEX I  
Llistat de sol·licituds admeses  
  
Exp. CIF Ajuntaments (projectes)  
90/2019V K1519701N Alfafar  
48/2019V M8073219J L'Alfàs del Pi (1 Tallers saludables 3a edat)  
48/2019V C3218823J L'Alfàs del Pi (2 Intervenció socioeducativa assistida)  
58/2019V T6614253L Algemesí  
89/2019V Z0326938V Alzira  
67/2019V B4537901V Ayora  
92/2019V G6880692Q Carcaixent  
91/2019V Y7118049V Cullera  
79/2019V K1253687Q Dénia  
86/2019V R1343483H Forcall  
73/2019V F5657311H Gandia  
63/2019V H3444573B Montanejos  
56/2019V R4234892Y Paiporta  
35/2019V L9060292S Salinas  
80/2019V D8161936W Sot de Chera  
76/2019V M1709641C Villanueva de Viver  
00/2019V H8666793K Yátova  
  
  
  
  
ANNEX II  
Llistat de sol·licituds excloses  
  
Exp. CIF Ajuntaments Motiu  
85/2019V F8333327V Alcublas No existeix constància al termini de la convocatòria de l'adhesió a XarxaSalut  
  
46/2019V E4538078N Villanueva de Viver Expedient duplicat, s'ha considerat l'últim expedient (76/2019V)  
55/2019V C8406227K Algemesí Expedient duplicat, s'ha considerat l'últim expedient (58/2019V)  
59/2019V Y2674325L Gandia Expedient duplicat, s'ha considerat l'últim expedient (73/2019V)  
  
  
  
  
ANNEX III  
Relació de subvencions concedides  
  
Exp. CIF Ajuntament Puntuació total Repartiment de subvenció segons art. 13 (Ordre 1/2019)  
58/2019V H0726925K Algemesí 100 14.252,48 -  
89/2919V R8392729V Alzira 100 7.060,00 -  
76/2019V C0979439J Villanueva de Viver 88 12.200,00 -  
92/2019V K4554787F Carcaixent 87 8.081,79 -  
79/2919V H901076F Dénia 86 12.257,14 -  
63/2019V Z4990385F Montanejos 77 10.974,42 -  
91/2019V Z8065321U Cullera 74 10.546,85 -  
67/2019V Z6905195Q Ayora 73 4.784,00 -  
86/2019V P12O6100H Forcall 73 2.400,00 -  
00/2019V R6787079V Yátova 72 10.261,79 -  
80/2019V H6429655K Sot de Chera 70 3.630,00 -  
90/2019V U2718474R Alfafar 60 8,551,50 -  
  
  
  
  
ANNEX IV  
Relació de projectes que no han aconseguit   
la puntuació mínima (60 punts)  
  
Exp. CIF Ajuntament  
35/2019V G3776721H Salinas  
48/2019V W6256283U L'Alfàs del Pi (1)  
48/2019V Y9773907E L'Alfàs del Pi (2)  
56/2019V Z9861989C Paiporta  
73/2019V B7353706Q Gandia